19. ΑΝΑΓΚ. ΝΟΜΟΣ υπ’ αριθ. 1041 της 30 Δεκ. 1937/20 Ιαν. 1938 Περί συστάσεως Ταμείου Εκπαιδευτικής Προνοίας Θεσσαλονίκης.   (Κατηργήθη πλην του άρθρ. 10 υπό του άρθρ. 38 Α.Ν. 1850/1939). Άρθρ.10.-1.Άπασαι αι υφιστάμεναι μισθώσεις ακινήτων του Ταμείου Εκπαιδευτικής Προνοίας Θεσσαλονίκης προς τρίτους λύονται υποχρεωτικώς την 31 Αυγ. 1938 άνευ δικαιώματος αποζημιώσεως των μισθωτών.  2.Πάσα νέα μίσθωσις ακινήτων του αυτού Ταμείου Εκπαιδευτικής Προνοίας ενεργείται υποχρεωτικώς δια πλειοδοτικής δημοπρασίας, απαγορευομένης απολύτως της μισθώσεως προς μέλη της Διοικητικής Επιτροπής του Ταμείου ή συγγενούς αυτών μέχρι τετάρτου βαθμού. 3.Απαγορεύεται ωσαύτως η υφ’ οιονδήποτε τύπον προμήθεια υλικού προς το Ταμείον Εκπαιδευτικής Προνοίας Θεσσαλονίκης ή η ανάληψις εκτελέσεως έργου υπό μέλους της Διοικητικής Επιτροπής αυτού ή υπό συγγενούς αυτών, παντός βαθμού.  Βλ. και άρθρ. 38 παρ. 2 Α.Ν. 1850/1939 (κατωτ. θέμα Θβ). 